 கொம்புக் குறியீடு (கெ, கே போன்ற உயிர்மெய் எழுத்துகளில் வரும் குறியீடு) மலை, மலைப் பகுதி, மேட்டு நிலம் என்னும் பொருளில் கோடு என்னும் சொல் பல ஊர்ப் பெயர்களோடு இணைந்து வழங்கப்படுவதைக் கன்னியாகுமரி மாவட்டத்தில் காணலாம். எ.டு.:  கொற்றிகோடு வேங்கோடு, கொல்லங்கோடு, திருச்செங்கோடு, திருவிதாங்கோடு, ஏற்றக்கோடு, வெள்ளிகோடு. கோடு என்பது வளைந்தது என்னும் பொருள் தரும் சொல். கொடு, கொடி முதலியனவும் இதனோடு தொடர்புடையவை. கோடு என்பது வினையாகக் கோடுதல் (வளைதல், பிறழ்தல்) என்னும் பொருள் தரும். அறம் நீதித் துறைகளில் ஒருபாற் கோடாமை  என்பது ஒருபக்கம் (பால்) சாயாமை (வளையாமை) என்னும் பொருள் தரும் தொடர்.  தரையில் குச்சியால் கோடு கிழித்து விளையாடினர்.  கோடின்றி வட்டாடல் கொள்வ தொக்கும் (தாயு. நினை. 2)  பொற்கோட் டிமயமும் (புறநா. 2, 24)